Diari Oficial de la Generalitat Valenciana


Sumari del DOGV 4599, del 01-10-2003 (2003/10211)

RESOLUCIÓ de 31 de juliol de 2003, de la Direcció General de Treball i Seguretat Laboral, per la qual es disposa el registre i la publicació de l'acta de la revisió salarial per a l'any 2003 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana (Codi núm. 8000335).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4599

Data del DOGV
:   01-10-2003

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2003/10644


Data del document
:   31-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * discapacitat
    * conveni col·lectiu
    * equipament social

RESOLUCIÓ de 31 de juliol de 2003, de la Direcció General de Treball i Seguretat Laboral, per la qual es disposa el registre i la publicació de l'acta de la revisió salarial per a l'any 2003 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana (Codi núm. 8000335). [2003/F10334]
  
Vista l'acta de la revisió salarial per a l'any 2003 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana, presentada davant d'esta Direcció General de Treball i Seguretat Laboral el dia 21 de juliol de 2003, firmada en dates 14 de juliol de 2003, de part empresarial per la FEAD, i de l'altra, per la dels treballadors, per la FETE-UG.TPV i la FE de CCOO-PV, i d'acord amb el que disposa l'article 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda:
  
Primer
  
Ordenar que siga inscrita en el Registre de Convenis Col·lectius de Treball d'esta direcció general, amb notificació a la comissió negociadora, i que siga dipositada l'acta original de la revisió salarial del conveni.
  
Segon
  
Disposar que siga publicada en el Diari Oficial de la Generalitat Valenciana.
  
València, 31 de juliol de 2003.- El director general de Treball i Seguretat Laboral: Román Ceballos Sancho.
  
Acta de la firma de la revisió salarial per a 2003 del Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana
  
Per la patronal:
  
- Ricardo Peris Pérez, representant de FEAD.
  
- Catalina Estevan Estevan, representant de FEAD.
  
- Pedro José Rubio Miguel, representant de FEAD.
  
- Lola Muñoz, representant de FEAD.
  
Pels sindicats:
  
- Pepa Ramis Pérez, representant de CCOO.
  
- Luisa Staatsmann, representant de CCOO.
  
- Mariló Oliva Molina, representant de FETE-UGT.
  
- Sebastián Pérez Tomás, representant de FETE-UGT.
  
A València, el 14 de juliol de 2003, a la seu de FEAD, carrer de Quart, 10 baix, a les 13.00 hores, reunits els representants de la patronal FEAD i els sindicats CCOO i FETE-UGT, acorden:
  
Primer
  
Fixar les taules salarials per a 2003, per a les distintes categories recollides en el conveni, amb les modificacions consegüents, que quedarien tal com apareixen en l'annex que s'adjunta.
  
Segon
  
Modificar els articles següents que fan referència a aspectes econòmics del conveni:
  
Article 59. Roba de treball
  
Es fixa una quantitat de 27,05 euros.
  
Article 61. Plus de transport
  
Es fixa l'import en 0,21 euros/km.
  
Article 62. Vigilància de transport i de menjador
  
El complement mensual per vigilància de transport serà de 96,61 euros si la dedicació és d'una hora diària i 141,69 euros si és de dues hores diàries.
  
La gratificació mensual per la vigilància de menjador es fixa en 57,96 euros si la dedicació és d'una hora diària i de 109,51 euros si és de dues hores diàries.
  
Per donar de menjar la gratificació mensual serà de 96,61 euros per una hora de dedicació, y 141,69 euros por dues hores.
  
Article 63. Ús de vehicle propi
  
Es fixa en 0,21 euros /km.
  
Article 67. Dietes
  
L'import de la mitja dieta serà de 15,00 euros, i el de la dieta completa 32,20 euros.
  
Tercer
  
Clàusula de desvinculació
  
Aquelles empreses a les que els siga impossible pagar els salaris establits en les taules salarials per a les categories següents:
  
- Cuinera (Oficial de 2ª Serveis Generals- D.5)
  
- Personal de neteja (Auxiliar de Serveis Generales i Domèstics - E.2)
  
- Auxiliar Administratiu (D.3), totes elles dependents dels mòduls de despeses generals de la Conselleria de Benestar Social.
  
- Auxiliar de menjador (E-3)
  
- Auxiliar de transport (E-4), dependents del capítol d'altres despeses del mòdul de concerts de la Conselleria d'Educació.
  
Tots ells podran establir per aquest personal salaris inferiors als acordats en les taules salarials de 2002, amb les condicions següents:
  
- L'empresa ha de sol·licitar a la comissió paritària, en el termini d'un mes a partir de la signatura de les taules salarials de 2002, autorització per aplicar aquesta clàusula de desvinculació, hi cal adjuntar el llistat de persones a les quals s'aplicarà, i la documentació que acredite que el salari d'aquest personal procedeix del capítol de despeses generals i/o programa de la Conselleria de Benestar Social, o altres despeses del mòdul de concerts de la Conselleria d'Educació i Cultura.
  
- Durant l'any 2003, a aquest personal se li aplicarà un increment del 2% sobre les taules de 2002.
  
- A data 31 de desembre de 2003 se li aplicarà automàticament el salari acordat a les taules salarials de 2003, a efectes de fixar el salari de 2004, sempre que siga assumit l'esmentat augment per l'administració, als mòduls corresponents de 2004.
  
En cas que aquest personal compartisca jornada entre el seu lloc de treball finançat pel capítol de despeses generals i altre, no li serà d'aplicació la clàusula de desvinculació.
  
Quart
  
A efectes econòmics, s'aplicarà un augment lineal, al professor titular (B-8), al cap d'administració (B-16), igual a la quantitat mensual que augmente el salari del monitor durant l'exercici corresponent i mentre no es complete l'homologació salarial. Es manté per la seua part els triennis dins de les respectives categories.
  
Cinqué
  
Les parts signants es comprometen a continuar la revisió de l'articulat del III conveni, del quals les presents clàusules n'entraran a formar part.
  
Sisé
  
Tot el personal que en l'exercici del seu lloc de treball, realitze la seua jornada laboral en dies festius o diumenges, incrementarà la seua retribució en 12,92 euros per al grup C i 11,07 euros per al grup D, per cada mòdul de huit hores.
  
Seté
  
Els aspectes econòmics recollits en la present revisió salarial seran d'obligat compliment des del mateix dia de la signatura.